NÁVRH KOMUNIKÉ

Vláda Slovenskej republiky na svojom zasadnutí dňa      prerokovala a schválila správu Program odpadového hospodárstva Slovenskej republiky do roku 2005.

Výsledky tohto materiálu budú slúžiť ako podklad pri rozhodovaní príslušných orgánov štátnej správy a ako smerný podklad pre účel odpadového hospodárstva, ktorým  je predchádzať vzniku odpadov a obmedzovať ich tvorbu najmä rozvojom technológií šetriacich prírodné zdroje, výrobou výrobkov, ktorá rovnako, ako výsledné výrobky, čo  možno najmenej zvyšuje množstvo odpadov a čo možno najviac znižuje znečisťovanie  životného prostredia. Zároveň je žiadúci vývoj vhodných metód zneškodňovania nebezpečných látok obsiahnutých v odpadoch určených na zhodnotenie, zhodnocovanie odpadov ich recykláciou, opätovným použitím alebo inými  procesmi umožňujúcimi získavanie druhotných  surovín, využívanie odpadov ako zdroja energie a zneškodňovanie odpadov spôsobom neohrozujúcim zdravie ľudí a nepoškodzujúcim životné  prostredie.

Na základe tohto materiálu budú, v súlade s § 5 zákona č. 223/2001 Z.z. o odpadoch a o zmene a doplnení niektorých zákonov vypracované programy krajských a okresných úradov, ktoré musia byť v súlade so záväznou časťou Programu odpadového hospodárstva Slovenskej republiky.

Vláda Slovenskej republiky uložila ministrom a vedúcim ostatných ústredných orgánov štátnej správy vytvárať v rámci svojej kompetencie podmienky pre priebežnú realizáciu opatrení na dosiahnutie cieľov tohto programu.